Van watter doop praat 1 Petrus 3:21?
Wat beteken die woord "doop" in die Bybel? Wanneer mense die woord lees, dink hulle dadelik aan water. Is dit reg? Het doop altyd met water te doen? Daar is baie dope in die Bybel wat niks met water te doen het nie, soos Jesus se voorspelling dat die dissipels op Pinksterdag met vuur en die Heilige Gees gedoop sou word. Dan is daar ook Jesus se doop in sy eie dood (Matt. 20:22-23) wat niks met water te doen het nie. En wat van 1 Kor. 10:2 waar Israel in die Rooi see op droë grond gedoop is? Dan is daar ook nog 1 Kor. 12:13 waar gelowiges gedoop word in die Liggaam van Christus. So sou ons kon aangaan, maar kom ons gaan kyk nou na 'n vers wat baie algemeen aanvaar word om na die waterdoop te verwys. Ek praat van 1 Petrus 3:21. Na watter doop verwys hierdie vers eintlik?
"Waarvan die teëbeeld, die doop, ons nou ook red, nie as 'n aflegging van die vuilheid van die vlees nie, maar as 'n bede tot God om 'n goeie gewete – deur die opstanding van Jesus Christus"
5. 1 Petr. 3:21 is nie 'n beeld nie, maar 'n teëbeeld. Dit is die ware doop wat ons self direk en onbeperk deel gee aan die vrug van Jesus Christus se kruisdood. Konteks is altyd geweldig belangrik. Wat sê die onmiddellike konteks net voor 1 Petr. 3:21? Praat dit van water en beelde? Nee! Lees vers 18: "Want Christus het ook eenmaal vir die sondes gely, Hy die Regverdige vir die onregverdiges, om ons tot God te bring ..." Daar het ons dit. Dit is die teëbeeld wat hier ter sprake is! Hierdie doop is dus ons vereenselwiging met Jesus se dood en opstanding.
7. As ons by Rom. 6:3 vir die mense sê nee, hierdie doop is nie water nie, dit is 'n doop wat ons self effektief met Jesus Christus vereenselwig, dan antwoord hulle ons altyd dat die waterdoop wel ons vereenselwiging met Jesus simboliseer. Die probleem is natuurlik net dat dit nie hier staan in Rom. 6 dat iets hier simboliseer word nie.